Георги Коновски
Пестеливи разкази
100 разказа (един спестен)

chitanka.info

Сексуално-хумористичен

Разказ за стария умен човек, внезапно усетил че хуморът е като презерватива — колкото по-тънък, толкова по-голямо е удоволствието.

Рекламен

Разказ за фирмата, обявила два курса — „Как да станете богат и известен“ — с цена 400 лева и „Как да станете богат и неизвестен“ — с цена 4000 лева.

Верующ

Разказ за разликата между знание и вяра — майката знае, че бебето е нейно, бащата вярва, че то е негово.

Любовен

Разказ за Пешо, който много пъти е умирал от любов, но оцелявал благодарение на лекарите от кожно-венерическия диспансер.

Рекламен

Разказ за рекламата, пусната във вестника: „Ефтина путгутовка по бългърски език за ВУС, гъранция“.

Лицемерен

Разказ за културните хора, информиращи ни, че произвеждат енергия от биомаса и биогаз, вместо честно и гадно да кажат, че е от лайна и пръдня.

Админен

Разказ за админите, които се надхвалват с дължината на паролите си.

Нравствен

Разказ за философа, определил, че нравственост е състоянието на организма до определена концентрация на алкохол в кръвта.

Патриотичен

Разказ за това, че никъде по света не се пие толкова ракия и никъде по света няма толкова много красиви жени.

Спортен

Разказ за специалистите, установили, че повечето българи могат да плуват кучешката — по принципа „какъвто животът, такова и плуването“.

Пенсионерски

Разказ за реалиста, знаещ, че внуците няма да дойдат на Сирни заговезни да искат прошка, защото тогава не раздават пенсиите.

Още по-реалистичен

Разказ за жените, които на Свети Валентин чак на третата бутилка загряват, че мъжете им празнуват Трифон Зарезан.

Рекорден

Разказ за Книгата на рекордите „Гинес“, която е влязла в книгата на рекордите „Гинес“ като книга-рекордьор по количество рекорди на Гинес в една книга.

Предупредителен

Разказ за кака Пена, която предупредила мъжа си, че завчера се прибрал вчера, вчера днес и, ако посмее днес да се върне утре…

Психологически

Разказ за родната психология, тайно надяваща се при зададен въпрос към познат: „Как е?“, да чуеш „Абе, по-лошо няма накъде!“.

Модерно приказен

Разказ за живелия някога добър хакер рОБин_хУд@666, който крадял програми от богатите и ги давал на бедните потребители.

Оптимистичен

Разказ за човека, знаещ от старите българи, че прескочиш ли трапа — се изпълваш със сили, та затова вече двадесет и шеста година пърхащ над живота.

Мистичен

Разказ за новата вяра, крепяща оцеляващите българи — някой ден ще умрат и ще попаднат в парламента.

Героичен

Разказ за полицая, закрил с тялото си жена от изнасилване.

Още по-героичен

Разказ за полицая, комуто се харесал подвига и вече всяка вечер ходещ да спасява жени от изнасилване.

Съдийски

Разказ за това, как по време на първата брачна нощ футболен съдия дал на жена си два картона — жълт за симулация и червен за разговор с рефера.

Диетичен

Разказ за Поля, която ядяла много чесън, тъй като била пак на диета и това й напомняло за салама.

Абонаментен

Разказ за човека, мислещ да не се абонира за вестници, но после сетил се, че е неудобно да ходи с клавиатура в тоалетната.

Скайпов

Разказ за ученика, предупреден от баща си да не мърсува по скайпа, тъй като камерата пак била насочена надолу.

Споменов

Разказ за пенсионерите, които на въпроса какво правят, когато имат пари, отговорили, че вече не помнят.

Философски

Разказ за проблемите на един стар умен човек — защо всички се боят от смъртта, когато животът е по-страшен?

Специален

Разказ за пияния, който излязал от бара и започнал да търси колата си, опипвайки всички на паркинга по покрива, защото неговата си имала синя лампа.

Технологичен

Разказ за модернизацията на комуникациите — как хардуерът става все по-малък, по-евтин и по-действащ, докато софтуерът по-бавен, по-скъп и по-некачествен.

Баровски

Разказ за човека, който никога не ходел сам в кръчмата — нямал пари.

Любовен

Разказ за момичето, решило да се омъжи по любов — освен, ако не изскочи нещо по-интересно.

Задължителен

Разказ как при гласуване предложението дали да стане задължително гласуването на избори, участвали половината депутати — като все още се изяснява колко са били и с чужди карти.

Бизнес

Разказ за жената, знаеща, че не бива да се залежава в леглото — освен, ако не прави пари там.

Режимен

Разказ за постоянно спазващия режим мъж — сутрин става, облича се, закусва и се прибира у дома.

Женски

Разказ за жените, които предпочитат да се събличат пред мъже, а не пред жени — защото жените са много критични, а мъжете просто благодарни.

Контролен

Разказ за жената, която била убедена, че мъжът й е най-добрият любовник на света, но все пак проверявала.

Обяснителен

Разказ за влюбения, подарил на момичето си цветя с думите, че тя е прекрасна като тях, а на учудването й — тъй като чакала златна гривна, обяснил, че имал пари само за прекрасността й на цвете.

Дилемен

Разказ за жената, която на петия месец от сватбата започнала да се пита дали мъжът й наистина я обича или само я използва.

Алпинистки

Разказ за новата книга с указания по скално катерене, започваща с предупреждението, че това може да е последната книга в живота.

Ценностен

Разказ за крадеца, който от всичко на света най-харесвал семейните ценности.

Ревнив

Разказ за ревнивото момиче, което постоянно упреквало гаджето си в изневяра, въпреки че той заради нея зарязал за месец три нови гаджета.

Хороскопски

Разказ за ежедневния хороскоп на едно момче — здраве: звездите ти се усмихват, учение: звездите ти се усмихват, секс: звездите си умират от смях.

Скептичен

Разказ за младежа, убеден, че всички момичета са обратни и не искат гаджета — защото все им се предлагал, но не го щели.

Гимнастически

Разказ за състезанието, което нашият женски гимнастически отбор завършил под овациите на зрителите, но съдиите го дисквалифицирали за използване на забранени пози.

Любовен

Разказ за първата любов, когато усещаш, че се издигаш високо, високо, струва ти се, че летиш в облаците… а после те шутират и разбираш, че наистина си в облаците, а парашутът е на земята.

Трудов

Разказ за трудовата борса, набираща момичета за работа в чужбина — с едно изискване: познаване на „Камасутра“ на ниво потребител.

Кандидат студентски

Разказ за отличителната черта на пубертетската памет — не зная, но ще се сетя.

Чатов

Разказ за момчето, запознало се в чата с момиче и усетило, че тя е много хубава, защото само природата може да компенсира подобна глупост.

Медицински

Разказ за лекаря, постоянно повтарящ на пациентите си, че най-важното при лечението на склероза е да не забравят да пият лекарствата си.

Още един медицински

Разказ за известния бизнесмен в анцуг Ряпата, който си счупил ръката и възмутено отказал да бъде гипсирана — поискал розов мрамор.

Младошофьорски

Разказ за младата шофьорка, която открила, че при жълт сигнал най-сигурно е да натискаш едновременно газ и спирачка.

Модерен

Разказ за трамвая, който блъснал човек и се скрил в неизвестна посока.

Ценови

Разказ за брокерите на жилища, решили, че няма повече да вдигат цените за квадратен метър, но затова пък ще намалят метъра.

Екологичен

Разказ за вълка, ухапал активист от „Грийнпийс“ и страхливо оправдаващ се в гората как не знаел, че този е от „Грийнпийс“.

Криминален

Разказ как в апартамента на стара баба открили 100 килограма наркотици, 1 000 000 евро, десет автомата, две радиостанции и как полицаите се опитвали да изяснят по какъв начин бабата е попаднала в апартамента.

Политически

Разказ за политика, който ако се учеше от грешките си, щеше да е станал академик.

Приказен

Разказ за трите мечки, които през сълзи говорели на момиченцето: „Добре, де — заведохме те до спирката, купихме ти билет за тролея, бонбони за из път ти дадохме, защо пак се връщаш?“.

Любовен

Разказ за търкала, станал в едно семейство, когато завърналият се мъж започнал да бие заварения любовник, а жената не издържала, ами набила и двамата, защото я събудили.

Интелигентен

Разказ за мацката, решила да се учи и да разруши стереофона, че блондинките са тъпи.

Полицейски

Разказ за заловената банда фалшификатори на валута, пуснати под парична гаранция, която внесли веднага.

Майсторски

Разказ за собственика на ресторант „-офия“, който пуснал обява, че търси светеща буква С.

Майсторски — II

Разказ за собственика на ресторант „-офия“, който пуснал обява, че търси трезви майстори за монтаж на електрически надпис.

Контрабанден

Разказ за това, как общо казано, правоохранителните органи заловили контрабанда на оригинален френски коняк в туби по 10 литра.

Паркингов

Разказ за шофьора на самосвал, който заспал на кормилото и разчистил два километра столични улици от неправилно паркирани автомобили.

Езиков

Разказ за циганския език, признат за официален по българските магистрали.

Географски

Разказ за това, как след поредното наводнение Видин, Лом и Силистра излизат от състава на Република България.

Пенсионерско-спортен

Разказ за скучаещата пенсионерка, намерила си занимавка в курсовете по таекуондо.

Назидателно-наказателен

Разказ за петима хулигани, свикнали да обират безпомощни баби и прекарали цял месец в болницата след среща с невинната баба-спортистка.

Демократичен

Разказ за демократичната държава, в която демокрацията зависела от думата на главния демократ.

Колбасарски

Разказ за народа, знаещ, че му предлагат салами от картон и аромат, но поглъщащ с удоволствие вкусния картон.

Правителствен

Разказ за държавата, в която управлявало проституционно правителство.

Бедствен

Разказ за кълвача с мек клюн, който нямало къде да живее.

Дискотечен

Разказ за хората, чудещи се защо на фейсконтрола стоят типове, които никога няма да го издържат.

Музикален

Разказ за меломана, който слушайки чалга, с ужас разбирал, че в някогашните естрадни песни имало смисъл.

Кебапчен

Разказ за човека, който след като се хранил цял месец с кръчмарски кебапчета, забелязал, че минавайки край дърветата, вдига крак.

Екологичен

Разказ за колоната рокери, която спряла на магистралата и бързо влошила екологичната обстановка в района.

Патриотичен

Разказ за плевенчани, които, за да не повишават черната статистика, отиват да умират в Ловеч.

Спортен

Разказ за нашата спортистка, която на състезанието зае нещо и не иска да връща.

Каратистки

Разказ за тримата нападатели, налетели на каратист и още седмица останали неизвестни за полицията и близките.

Цигарен

Разказ за наркоманите, които излизат на чист въздух, за да изпушат по една цигара.

Лекарски

Разказ за вечния мерак на лекарите — бедните да не боледуват, богатите да не оздравяват.

Зоологически

Разказ за жирафа, който благодарение на дългия си врат може сам да види момче ли е или момиче.

Бдителен

Разказ за Пешо, който не пропуска нито една пола, защото е охранител в гей клуб.

Еротичен

Разказ за шофьора, умеещ да закара от точка A до точка G ценно удоволствие.

Стоматологичен

Разказ за зъболекаря, обясняващ на клиентите, че след лечението зъбите им ще станат тяхно украшение.

Трудов

Разказ за младежа, търсещ заплатодател, не работодател.

Транспортен

Разказ за трамвая с монтиран GPS с цел неотклонение от маршрута.

Държавен

Разказ за нормалния българин, знаещ как да оправи държавата, но не можещ да изчисти покрай блока.

Гейски

Разказ за човека, който раазбрал, че в гей клуба пиенето е по-евтино и преразгледал сексуалния си статус.

Морски

Разказ за българските моряци, които плуват по сини, сини океани, и живеят край черно, черно море…

Морско-брачен

Разказ за битието на всеки втори варненец — моряк и всяка втора варненка — негова жена…

Спортно-еротичен

Разказ за женския отбор по футбол, който плетял пикантни комбинации на терена, но до гол не довеждал…

Сондажен

Разказ за сондажната група, пробила най-дълбоката дупка на Земята и източваща от там богатствата на САЩ…

Медицински

Разказ за завода, произвеждащ не само еднократни спринцовки, но и спринцовки, които не могат да боднат и веднъж…

Блондинчест

Разказ за блондинката, която оставила мозъка си девствен, тъй като имала други органи за ползване…

Лексикален

Разказ за учения, който след дълъг труд разбрал, че не може да се направи речник, позволяващ на човека да се разбере с полицая…

Горещ

Разказ за горещото лято, когато в градския транспорт пътуват потни копърки…

Телевизионен

Разказ за детската телевизия, имаща само два вида предавания за малките — ужаси и еротика…

Любовен

Разказ за мъжа, разбрал, че ако жена му изменя с богат любовник, той не бива да я спира и се лишава от рогата на изобилието…

Гробищен

Разказ за психогробището, където не погребвали клаустрофоби.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.